RADVILIŠKIO RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL RADVILIŠKIO RAJONO SAVIVALDYBĖS GYVENTOJŲ ŠVIETIMO CIVILINĖS SAUGOS KLAUSIMAIS 2023 METŲ RENGINIŲ GRAFIKO PATVIRTINIMO

2023 m. gegužės 18 d. Nr. A- (8.2)

Radviliškis

Vadovaudamasi Lietuvos Respublikos vietos savivaldos įstatymo 33 straipsnio 3 dalies 5 punktu, Lietuvos Respublikos krizių valdymo ir civilinės saugos įstatymo 25 straipsnio 4 punktu:

1. T v i r t i n u Radviliškio rajono savivaldybės gyventojų civilinės saugos švietimo klausimais 2023 metų renginių grafiką (pridedama).

2. P a v e d u :

2.1. Radviliškio rajono savivaldybės administracijos Civilinės metrikacijos, informacinių technologijų ir komunikacijos skyriui paskelbti šį įsakymą Radviliškio rajono savivaldybės interneto svetainėje.

2.2. šio įsakymo vykdymo kontrolę Savivaldybės administracijos vyriausiajai specialistei Ramintai Laurutienei.

3. Nustatau, kad šis įsakymas gali būti skundžiamas Lietuvos Respublikos administracinių

bylų teisenos įstatymo nustatyta tvarka.

Administracijos direktorė Eglė Ivanauskytė

Raminta Laurutienė, tel. (8 422) 69 050, 8 626 98 579, el.p. raminta.laurutiene@radviliskis.lt

PATVIRTINTA

Radviliškio rajono savivaldybės

administracijos direktoriaus

2023 m. gegužės 18 d. įsakymu Nr. A- (8.2)

RADVILIŠKIO RAJONO SAVIVALDYBĖS GYVENTOJŲ ŠVIETIMO CIVILINĖS SAUGOS KLAUSIMAIS 2023 METŲ RENGINIŲ GRAFIKAS

Eil. nr.	Renginio (priemonės) pavadinimas	Vykdymo data (laikas)	Atsakingi vykdytojai
1.	Savivaldybės interneto tinklalapyje www.radviliskis.lt/civilinesauga skelbti aktualias naujienas, rekomendacijas, straipsnius, patarimus ir atmintines gyventojams civilinės saugos tematika	Nuolat	Savivaldybės administracijos vyriausiasis specialistas (civilinei saugai ir mobilizacijai)
2	Vietos spaudoje skelbti informaciją ir rekomendacijas, kaip pasirengti galimiems ekstremaliesiems įvykiams ar ekstremaliosioms situacijoms, kaip elgtis jiems gresiant ar susidarius	Šiais metais (jei būtina)	Savivaldybės administracijos vyriausiasis specialistas (civilinei saugai ir mobilizacijai), Civilinės metrikacijos, informacinių technologijų ir komunikacijos skyriaus vyriausiasis specialistas
3.	Susitikimai su rajono seniūnijų gyventojais, bendruomenių nariais, bendrojo lavinimo įstaigų atstovais ir moksleiviais pokalbiams civilinės ir priešgaisrinės saugos klausimais	Šiais metais	PAGD prie VRM Šiaulių PGV Radviliškio PGT pareigūnai, Savivaldybės administracijos vyriausiasis specialistas (civilinei saugai ir mobilizacijai)
4.	Savivaldybės operacijų centro narių, ūkio subjektų ir kitų įstaigų atstovų civilinės saugos mokymai	Šiais metais (pagal atskirą grafiką)	PAGD prie VRM UGM ir Šiaulių PGV
5.	Savivaldybės interneto svetainėje www.radviliskis.lt skelbti informaciją apie įvykusius Savivaldybės operacijų centro posėdžius, priimtus sprendimus	Po Savivaldybės operacijų centro posėdžių	Savivaldybės administracijos vyriausiasis specialistas (civilinei saugai ir mobilizacijai)
6.	Civilinės saugos metodiniai seminarai ūkio subjektams ir kitoms įstaigoms	Vieną kartą per ketvirtį	Savivaldybės administracijos vyriausiasis specialistas (civilinei saugai ir mobilizacijai)
7.	Savivaldybės interneto svetainėje paskelbti ir el. paštu išsiųsti pranešimą ūkio subjektams ir kitoms įstaigoms apie planuojamą PSS patikrinimą ir kaip elgtis išgirdus elektros sirenų kaukimą	Prieš sirenų įjungimą	Savivaldybės administracijos vyriausiasis specialistas (civilinei saugai ir mobilizacijai)
8.	Gyventojų švietimas (informavimas) apie Lietuvoje įdiegtą gyventojų perspėjimo ir informavimo sistemą, t. y. gyventojų perspėjimo ir informavimo pranešimo paslaugos įdiegimas mobiliajame telefone, bei internetinę svetainę lt72.lt (Lietuvos pasiruošimas ekstremaliosioms situacijoms https://lt72.lt)	Nuolat	PAGD prie VRM Šiaulių PGV Radviliškio PGT, Savivaldybės administracijos vyriausiasis specialistas (civilinei saugai ir mobilizacijai)
9.	Dalyvavimas įgyvendinant kitas PAGD prie VRM ir Šiaulių PGV organizuojamas priemones	Šiais metais	Savivaldybės administracijos vyriausiasis specialistas (civilinei saugai ir mobilizacijai), PAGD prie VRM Šiaulių PGV

Grafike vartojami sutrumpinimai: PAGD prie VRM – Priešgaisrinės apsaugos ir gelbėjimo departamentas prie Vidaus reikalų ministerijos; PGT – Priešgaisrinė gelbėjimo tarnyba; PGV – Priešgaisrinė gelbėjimo valdyba; UGM –Ugniagesių gelbėtojų mokykla.

_______________________________